U-I-20/13, Up-76/13, Up-215/13, U-I-55/13
Natisni
Opravilna št.:
U-I-20/13, Up-76/13, Up-215/13, U-I-55/13
Datum odločitve:
16. 12. 2013
ECLI:
ECLI:SI:USRS:2013:U.I.20.13
Akt:
Zakon o upravnem sporu (Uradni list RS, št. 105/06, 62/10 in 109/12) (ZUS)
Zakon o pravdnem postopku (Uradni list RS, št. 73/07 – uradno prečiščeno besedilo in 45/08) (ZPP)
Zakon o sodnih taksah (Uradni list RS, št. 37/08 in 97/10) (ZST)
Ustavna pritožba zoper sklep Vrhovnega sodišča št. I Up 515/2012 z dne 28. 11. 2012 in zoper sklepa Upravnega sodišča št. I U 425/2011-40 z dne 8. 10. 2012 in št. I U 425/2011 z dne 16. 3. 2011
Ustavna pritožba zoper sklep Vrhovnega sodišča št. I Up 610/2012 z dne 18. 1. 2013 in zoper sklepa Upravnega sodišča št. I U 388/2011-29 z dne 6. 2. 2012 in št. I U 388/2011-8 z dne 8. 3. 2011
Ustavni pritožbi zoper sklepa Upravnega sodišča št. I U 425/2011 z dne 15. 9. 2011 in št. I U 425/2011-6 z dne 29. 3. 2011
Izrek:
Pobudi za začetek postopka za oceno ustavnosti Zakona o upravnem sporu (Uradni list RS, št. 105/06, 62/10 in 109/12), Zakona o pravdnem postopku (Uradni list RS, št. 73/07 – uradno prečiščeno besedilo in 45/08) in Zakona o sodnih taksah (Uradni list RS, št. 37/08 in 97/10) se zavrneta. 

Ustavna pritožba zoper sklep Vrhovnega sodišča št. I Up 515/2012 z dne 28. 11. 2012 in zoper sklepa Upravnega sodišča št. I U 425/2011-40 z dne 8. 10. 2012 in št. I U 425/2011 z dne 16. 3. 2011 se ne sprejme. 

Ustavna pritožba zoper sklep Vrhovnega sodišča št. I Up 610/2012 z dne 18. 1. 2013 in zoper sklepa Upravnega sodišča št. I U 388/2011-29 z dne 6. 2. 2012 in št. I U 388/2011-8 z dne 8. 3. 2011 se ne sprejme.

Ustavni pritožbi zoper sklepa Upravnega sodišča št. I U 425/2011 z dne 15. 9. 2011 in št. I U 425/2011-6 z dne 29. 3. 2011 se zavržeta.
Evidenčni stavek:
Ustavno sodišče pobudo za začetek postopka za oceno ustavnosti zavrne, če od odločitve ni pričakovati rešitve pomembnega pravnega vprašanja.
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču. Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 26.2, 55.b.1.5, 55.b.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Pavla Murekar, Ljubljana
Datum vloge:
27. 2. 2013
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US30298
Dokument v PDF obliki:
U-I-20-13, Up-76-13, Up-215-13, U-I-55-13.pdf
141 KB
Prenesite datoteko
U-I-20/13-5, Up-76/13-5
Up-215/13-5, U-I-55/13-5
16. 12. 2013
SKLEP
Ustavno sodišče je v postopkih za preizkus pobud in ustavnih pritožb Pavle Murekar, Ljubljana, na seji 16. decembra 2013
sklenilo:
1. Pobudi za začetek postopka za oceno ustavnosti Zakona o upravnem sporu (Uradni list RS, št. 105/06, 62/10 in 109/12), Zakona o pravdnem postopku (Uradni list RS, št. 73/07 – uradno prečiščeno besedilo in 45/08) in Zakona o sodnih taksah (Uradni list RS, št. 37/08 in 97/10) se zavrneta.
2. Ustavna pritožba zoper sklep Vrhovnega sodišča št. I Up 515/2012 z dne 28. 11. 2012 in zoper sklepa Upravnega sodišča št. I U 425/2011-40 z dne 8. 10. 2012 in št. I U 425/2011 z dne 16. 3. 2011 se ne sprejme.
3. Ustavna pritožba zoper sklep Vrhovnega sodišča št. I Up 610/2012 z dne 18. 1. 2013 in zoper sklepa Upravnega sodišča št. I U 388/2011-29 z dne 6. 2. 2012 in št. I U 388/2011-8 z dne 8. 3. 2011 se ne sprejme.
4. Ustavni pritožbi zoper sklepa Upravnega sodišča št. I U 425/2011 z dne 15. 9. 2011 in št. I U 425/2011-6 z dne 29. 3. 2011 se zavržeta.
OBRAZLOŽITEV
1. Pritožnica vlaga ustavno pritožbo zoper v izreku navedene sklepe Vrhovnega in Upravnega sodišča, s katerimi je bil ustavljen postopek upravnega spora zaradi neplačila sodne takse oziroma je bila zavržena tožba, ker ni bila vložena zoper akt, ki bi se lahko v upravnem sporu izpodbijal, pritožbi v nadaljevanju pa sta bili zavrženi kot nedovoljeni. Vložila jih je namreč pritožnica sama, vendar ni izkazala, da bi imela opravljen pravniški državni izpit, kot to zahteva drugi odstavek 22. člena Zakona o upravnem sporu (v nadaljevanju ZUS-1). Pritožnica tem odločitvam sodišč očita kršitev 2., 14., 22., 23., 25., 125., 153. in 157. člena Ustave, ker meni, da nimajo podlage v zakonih, glede katerih predlaga začetek postopka za oceno ustavnosti.
2. Pritožnica hkrati z ustavno pritožbo ponovno vlaga tudi pobudo za začetek postopka za oceno ustavnosti v izreku navedenih zakonov. Ti naj bi omogočali, da sodišče nikoli ne ugotovi, da je določena oseba upravičena do oprostitve sodnih taks. Pobudnica izhaja iz stališča, da je že zaradi položaja opozicijske mestne svetnice do take oprostitve upravičena, saj naj bi v upravnem sporu delovala v javno korist. Navaja, da odločitev o oprostitvi sodnih taks ni upravna odločba, zato ne bi smela biti sprejeta na podlagi ZUS-1, ki se tudi ne bi smel uporabljati za pravna sredstva zoper te odločitve. Meni, da je upravičena oseba za vložitev pritožbe, kar naj bi izhajalo iz Zakona o pravdnem postopku (ZPP), ki pa mu očita protiustavnost zaradi zatrjevanega neskladja med 343. in 346. členom. Glede na navedeno meni, da se izpodbijani zakoni ne uporabljajo za namen, za katerega so bili izdani, zato naj bi bili v neskladju z Ustavo, in predlaga njihovo razveljavitev.
3. O smiselno enakih vlogah je Ustavno sodišče že odločilo s sklepoma št. U-I-311/12, Up-1147/12 z dne 6. 3. 2013 in št. Up-384/12 z dne 9. 5. 2012. Iz razlogov, ki so podrobneje razvidni iz teh sklepov Ustavnega sodišča, je treba pobudo zavrniti, ker od odločitve ni pričakovati rešitve pomembnega pravnega vprašanja (1. točka izreka).
4. Ustavno sodišče ustavnih pritožb ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS) (2. in 3. točka izreka), kolikor pa se ustavni pritožbi nanašata na sodni odločitvi, navedeni v 4. točki izreka, pa je Ustavno sodišče ustavni pritožbi zavrglo, ker pravna sredstva zoper njiju niso izčrpana (4. točka izreka).
5. Ustavno sodišče je sprejelo ta sklep na podlagi drugega odstavka 26. člena, pete alineje prvega odstavka 55.b člena in drugega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik